
Namo  tassa  bhagavato  arahato  sammasambuddhassa 

Khuddakanikaye 

Therlgathapali 
1.  Ekakanipato 

1.  Afifiataratherlgatha 

1 .  "  Sukham  supahi  therike,  katva  colena  paruta; 
Upasanto  hi  te  rago,  sukkhadakam  va  kumbhiya"nti. 

Ittham  sudam  annatara  then  apannata  bhikkhunT  gatham  abhasitthati. 

2.  Muttatherlgatha 

2.  '  'Mutte  muccassu  yogehi,  cando  rahuggaha  iva; 
Vippamuttena  cittena,  anana  bhunja  pindaka"nti. 

Ittham  sudam  bhagava  muttam  sikkhamanam  imaya  gathaya  abhinham  ovadatlti. 

3.  Punnatherlgatha 

3.  "Punne  purassu  dhammehi,  cando  pannaraseriva; 

Paripunnaya  pannaya,  tamokhandham  [tamokkhandham  (si.  sya.)]  padalaya"ti. 

Ittham  sudam  punna  then  gatham  abhasitthati. 

4.  Tissatherlgatha 

4.  '  'Tisse  sikkhassu  sikkhaya,  ma  tarn  yoga  upaccagum; 
Sabbayogavisamyutta,  cara  loke  anasava'  'ti. 

...  Tissa then. . . . 

5.  Annataratissatherlgatha 

5.  '  'Tisse  yunjassu  dhammehi,  khano  tarn  ma  upaccaga; 
Khanatita  hi  socanti,  nirayamhi  samappita"ti. 

. . .  Annatara  tissa  then. . . . 

6.  Dhlratherlgatha 

6.  "Dhlre  nirodham  phusehi  [phussehi  (si.)],  safinavupasamam  sukham; 

Aradhayahi  nibbanam,  yogakkhemamanuttara"nti  [yogakkhemam  anuttaranti  (si.  sya.)]. 

...  Dhlra then. . . . 

7.  Vlratherlgatha 

7.  ' 'VTra  vlrehi  [dhlra  dhlrehi  (ka.)]  dhammehi,  bhikkhuni  bhavitindriya; 
Dharehi  antimam  deham,  jetva  maram  savahini"nti  [savahananti  (ka.)]. 

. . .  VTra  then. . . . 

8.  Mittatherlgatha 

8.  "  Saddhaya  pabbajitvana,  mitte  mittarata  bhava; 
Bhavehi  kusale  dhamme,  yogakkhemassa  pattiya"ti. 

. . .  Mitta  then. . . . 

9.  Bhadratherigatha 

9 .  "  Saddhaya  pabbaj  itvana,  bhadre  bhadrarata  bhava; 
Bhavehi  kusale  dhamme,  yogakkhemamanuttara"nti. 

. . .  Bhadra  then. . . . 
10.  Upasamatherlgatha 

10.  "Upasame  tare  ogham,  maccudheyyam  suduttaram; 
Dharehi  antimam  deham,  jetva  maram  savahana"nti. 

. . .  Upasama  then. . . . 

11.  Muttatherlgatha 

11.  "  Sumutta  sadhumuttamhi,  tlhi  khujjehi  muttiya; 
Udukkhalena  musalena,  patina  khujjakena  ca; 
Muttamhi  jatimarana,  bhavanetti  samuhata'  'ti. 

. . .  Mutta  then. . . . 

12.  Dhammadinnatherlgatha 

12.  "Chandajata  avasayi,  manasa  ca  phuta  [phuttha  (sya.),  phutha  (si.  attha.)]  siya; 

Kamesu  appatibaddhacitta  [appatibandhacitta  (ka.)],  uddhamsotati  vuccatT"ti  [uddhamsota 
vimuccatiti  (si.  pi.)]. 

. . .  Dhammadinna  then. . . . 
13.VisakhatherIgatha 

13.  '  'Karotha  buddhasasanam,  yam  katva  nanutappati; 
Khippam  padani  dhovitva,  ekamante  nisidatha"ti. 

. . .  Visakha  then. . . . 
14.Sumanatherigatha 

14.  "Dhatuyo  dukkhato  disva,  ma  jatim  punaragami; 
Bhave  chandam  virajetva,  upasanta  carissasf'ti. 

...  Sumana  then. .. . 

15.  Uttaratherlgatha 

15.  '  'Kayena  samvuta  asim,  vacaya  uda  cetasa; 
Samulam  tanhamabbuyha,  sitibhutamhi  nibbuta"ti. 

. . .  Uttara  then. . . . 

16.  Vuddhapabbajitasumanatherlgatha 

16.  "Sukham  tvam  vuddhike  sehi,  katva  colena  paruta; 
Upasanto  hi  te  rago,  sltibhutasi  nibbuta'  'ti. 

. . .  Sumana  vuddhapabbajita  then. . . . 

17.  Dhammatherlgatha 

17.  "Pindapatam  caritvana,  dandamolubbha  dubbala; 
Vedhamanehi  gattehi,  tattheva  nipatim  chama; 
Disva  adlnavam  kaye,  atha  cittam  vimucci  me"ti. 

. . .  Dhamma  then. . . . 

18.  Sahghatherlgatha 

18.  '  'Hitva  ghare  pabbajitva  [pabbajita  (si.  attha.)],  hitva  puttam  pasum  piyam; 
Hitva  raganca  dosanca,  avijjanca  virajiya; 

Samulam  tanhamabbuyha,  upasantamhi  nibbuta"ti. 

. . .  Sahgha  then. . . . 
Ekakanipato  nitthito. 

2.  Dukanipato 

1.  Abhirupanandatherlgatha 

19.  [apa.  then  2.4. 1 57  apadanepi]  ' ' Aturam  asucim  putim,  passa  nande  samussayam; 
Asubhaya  cittam  bhavehi,  ekaggam  susamahitam. 

20.  ' ' Animittanca  bhavehi,  mananusayamujjaha; 
Tato  manabhisamaya,  upasanta  carissasf'ti. 


www.tipitaka.  org 


Vipassana  Research  Institute 


Page  4  sur  39 


Ittham  sudam  bhagava  abhirupanandam  sikkhamanam  imahi  gathahi  abhinham  ovadatiti  [ittham 
sudam  bhagava  abhirupanandam  sikkhamanam  imahi  gathahi  abhinham  ovadatiti  (ka.)]. 

2.  Jentatherlgatha 

21.  "Ye  ime  satta  bojjhahga,  magga  nibbanapattiya; 
Bhavita  te  maya  sabbe,  yatha  buddhena  desita. 

22.  "Dittho  hi  me  so  bhagava,  antimoyam  samussayo; 
Vikkhino  jatisamsaro,  natthi  dani  punabbhavo"ti. 

Ittham  sudam  jenta  then  gathayo  abhasitthati. 

3.  Sumangalamatatherlgatha 

23.  "Sumuttika  sumuttika  [sumuttike  sumuttike  (si.),  sumuttike  sumuttika  (sya.  ka.)], 
sadhumuttikamhi  musalassa; 

Ahiriko  me  chattakam  vapi,  ukkhalika  me  deddubham  vati. 

24.  '  'Raganca  aham  dosanca,  cicciti  ciccititi  vihanami; 

Sa  rukkhamulamupagamma,  aho  sukhanti  sukhato  jhayami'  'ti. 

. . .  Sumahgalamata  then  [annatara  then  bhikkhunl  apahnata  (sya.  ka.)]. 

4.  Addhakasitherlgatha 

25.  ' ' Yava  kasijanapado,  suhko  me  tatthako  ahu; 

Tam  katva  negamo  aggham,  addhenaggham  thapesi  mam. 

26.  ' ' Atha  nibbindaham  riipe,  nibbindanca  virajjaham; 
Ma  puna  jatisamsaram,  sandhaveyyam  punappunam; 
Tisso  vijja  sacchikata,  katam  buddhassa  sasana'  'nti. 

. . .  Addhakasi  then. . . . 

5.  Cittatherlgatha 

27.  '  'Kincapi  khomhi  kisika,  gilana  balhadubbala; 
Dandamolubbha  gacchami,  pabbatam  abhiruhiya. 

28 .  "  Sahghatim  nikkhipitvana,  pattakanca  nikujj  iy a; 
Sele  khambhesimattanam,  tamokhandham  padaliya"ti. 

...  CittatherL... 

6.  Mettikatherlgatha 

29.  '  'Kincapi  khomhi  dukkhita,  dubbala  gatayobbana; 
Dandamolubbha  gacchami,  pabbatam  abhiruhiya. 

30.  '  'Nikkhipitvana  sahghatim,  pattakanca  nikujj  iya; 

Nisinna  camhi  selamhi,  atha  cittam  vimucci  me; 
Tisso  vijja  anuppatta,  katam  buddhassa  sasana"nti. 

. . .  Mettika  then. . . . 

7.  Mittatherigatha 

31.  "  Catuddasim  pancadasim,  y a  ca  pakkhassa  atthaml; 
Patihariyapakkhanca,  atthangasusamagatam. 

32.  "Uposatham  upagacchim,  devakayabhinandinl; 
Sajja  ekena  bhattena,  munda  sahghatiparuta; 
Devakayam  na  pattheham,  vineyya  hadaye  dara"nti. 

...  Mittatheri.... 

8.  Abhayamatutherlgatha 

33.  '  'Uddham  padatala  amma,  adho  ve  kesamatthaka; 
Paccavekkhassumam  kayam,  asucim  putigandhikam. 

34.  "Evam  viharamanaya,  sabbo  rago  samuhato; 
Parilaho  samucchinno,  sltibhutamhi  nibbuta'  'ti. 

. . .  Abhayamatu  then. . . . 

9.  Abhayatherlgatha 

35.  ' ' Abhaye  bhiduro  kayo,  yattha  sata  puthujjana; 
Nikkhipissamimam  deham,  sampajana  satimati. 

36.  '  'Bahuhi  dukkhadhammehi,  appamadarataya  me; 
Tanhakkhayo  anuppatto,  katam  buddhassa  sasana"nti. 

. . .  Abhaya  then. . . . 

10.  Samatherlgatha 

37.  " Catukkhattum  pancakkhattum,  vihara  upanikkhamim; 
Aladdha  cetaso  santim,  citte  avasavattinT; 

Tassa  me  atthami  ratti,  yato  tanha  samuhata. 

38.  '  'Bahuhi  dukkhadhammehi,  appamadarataya  me; 
Tanhakkhayo  anuppatto,  katam  buddhassa  sasana"nti. 

...  Sama then. . . . 

Dukanipato  nitthito. 

3.  Tikanipato 

1.  Aparasamatherigatha 

39 .  "  Pannavisativassani,  yato  pabbaj  itaya  me; 
Nabhijanami  cittassa,  samam  laddham  kudacanam. 

40.  "Aladdha  cetaso  santim,  citte  avasavattinT; 
Tato  samvegamapadim,  saritva  jinasasanam. 

41 .  '  'Bahuhi  dukkhadhammehi,  appamadarataya  me; 
Tanhakkhayo  anuppatto,  katam  buddhassa  sasanam; 
Ajja  me  sattamT  ratti,  yato  tanha  visosita"ti. 

. . .  Apara  sama  then. . . . 

2.  Uttamatherigatha 

42.  "Catukkhattum  pancakkhattum,  vihara  upanikkhamim; 
Aladdha  cetaso  santim,  citte  avasavattinT. 

43.  "Sa  bhikkhunim  upagacchim,  ya  me  saddhayika  ahu; 
Sa  me  dhammamadesesi,  khandhayatanadhatuyo. 

44.  '  'Tassa  dhammam  sunitvana,  yatha  mam  anusasi  sa; 

Sattaham  ekapallahkena,  nisldim  pltisukhasamappita  [nisldim  sukhasamappita  (si.)]; 
Atthamiya  pade  pasaresim,  tamokhandham  padaliya"ti. 

. . .  Uttama  then. . . . 

3.  Aparauttamatherlgatha 

45.  '  'Ye  ime  satta  bojjhahga,  magga  nibbanapattiya; 
Bhavita  te  maya  sabbe,  yatha  buddhena  desita. 

46 .  "  Sunnatassanimittassa,  labhimham  yadicchakam; 
Orasa  dhlta  buddhassa,  nibbanabhirata  sada. 

47.  "Sabbe  kama  samucchinna,  ye  dibba  ye  ca  manusa; 
Vikkhino  jatisamsaro,  natthi  dani  punabbhavo"ti. 

. . .  Apara  uttama  then. . . . 

4.  Dantikatherlgatha 

48.  '  'Divavihara  nikkhamma,  gijjhakutamhi  pabbate; 
Nagam  ogahamuttinnam,  nadltlramhi  addasam. 

49.  "Puriso  ahkusamadaya,  'dehi  pada'nti  yacati; 
Nago  pasarayT  padam,  puriso  nagamaruhi. 

50.  '  'Disva  adantam  damitam,  manussanam  vasam  gatam; 
Tato  cittam  samadhesim,  khalu  taya  vanam  gata"ti. 

. . .  Dantika  then. . . . 


5.  Ubbiritherlgatha 


51 .  ' '  Amma  jlvati  vanamhi  kandasi,  attanam  adhigaccha  ubbiri; 
Cullasltisahassani  [culasitisahassani  (si.)],  sabba  jlvasanamika; 
Etamhalahane  daddha,  tasam  kamanusocasi. 

52.  ' ' Abbahl  [abbutl  (sya.),  abbulham  (ka.)]  vata  me  sallam,  duddasam  hadayassitam 
[hadayanissitam  (si.  sya.)]; 

Yam  me  sokaparetaya,  dhitusokam  byapanudi. 

53 .  "  Sajj  a  abbulhasallaham,  nicchata  parinibbuta; 
Buddham  dhammanca  sanghanca,  upemi  saranam  muni"nti. 


54.  '  'Kimme  kata  rajagahe  manussa,  madhum  pitava  [madhupltava  (si.)]  acchare; 
Ye  sukkam  na  upasanti,  desentim  buddhasasanam. 

55.  "Tanca  appativanlyam,  asecanakamojavam; 
Pivanti  manne  sappanna,  valahakamivaddhagu. 

56.  "Sukka  sukkehi  dhammehi,  vitaraga  samahita; 
Dhareti  antimam  deham,  jetva  maram  savahana"nti. 


57.  '  'Natthi  nissaranam  loke,  kim  vivekena  kahasi; 
Bhunjahi  kamaratiyo,  mahu  pacchanutapini" . 

58 .  "  Sattisulupama  kama,  khandhasam  adhikuttana; 
Yam  tvam  'kamaratim'  brusi,  'arati'  dani  sa  mama. 

59.  "Sabbattha  vihata  nandi  [nandi  (si.  sya.)],  tamokhandho  padalito; 
Evam  janahi  papima,  nihato  tvamasi  antaka"ti. 


...  Ubbiri" then.... 


6.  Sukkatherlgatha 


...  Sukka  then.... 


7.  Selatherlgatha 


...  Selathen.... 


8.  Somatherlgatha 


60 


"Yam  tarn  isihi  pattabbam,  thanam  durabhisambhavam; 
Na  tarn  dvahgulapannaya,  sakka  pappotumitthiya' ' . 


61 


"Itthibhavo  no  kim  kayira,  cittamhi  susamahite; 
Nanamhi  vattamanamhi,  samma  dhammam  vipassato. 

62 .  "  Sabbattha  vihata  nandi,  tamokhandho  padalito ; 
Evam  janahi  papima,  nihato  tvamasi  antaka"ti. 

...  Soma  then. .. . 

Tikanipato  nitthito. 

4.  Catukkanipato 

1.  Bhaddakapilanltherlgatha 

63.  '  'Putto  buddhassa  day  ado,  kassapo  susamahito; 
Pubbenivasam  yovedi,  saggapayanca  passati. 

64.  ' ' Atho  jatikkhayam  patto,  abhifinavosito  muni; 
Etahi  tlhi  vijjahi,  tevijjo  hoti  brahmano. 

65.  '  'Tatheva  bhadda  kapilanT,  tevijja  maccuhayinT; 
Dhareti  antimam  deham,  jetva  maram  savahanam. 

66.  '  'Disva  adinavam  loke,  ubho  pabbajita  may  am; 
Tyamha  khinasava  danta,  sitibhutamha  nibbuta"ti. 

. . .  Bhadda  kapilanl  then. . . . 

Catukkanipato  nitthito. 

5.  Pancakanipato 

1.  Afifiataratherlgatha 

67.  '  'PannavTsativassani,  yato  pabbajita  aham; 
Naccharasahghatamattampi,  cittassupasamajjhagam. 

68.  "Aladdha  cetaso  santim,  kamaragenavassuta; 
Baha  paggayha  kandanti,  viharam  pavisim  aham. 

69.  "Sa  bhikkhunim  upagacchim,  ya  me  saddhayika  ahu; 
Sa  me  dhammamadesesi,  khandhayatanadhatuyo. 

70.  '  'Tassa  dhammam  sunitvana,  ekamante  upavisim; 
Pubbenivasam  janami,  dibbacakkhu  visodhitam. 

71.  "Cetopariccanananca  [cetopariyanananca  (ka.)],  sotadhatu  visodhita; 
Iddhlpi  me  sacchikata,  patto  me  asavakkhayo; 

Chalabhinna  [cha  mebhinna  (sya.  ka.)]  sacchikata,  katam  buddhassa  sasana"nti. 

. . .  Annatara  then  .... 
2.  Vimalatherlgatha 


www.tipitaka.  org 


Vipassana  Research  Institute 


Page  9  sur  39 


72.  '  'Matta  vannena  riipena,  sobhaggena  yasena  ca; 
Yobbanena  cupatthaddha,  aftnasamatimanniham. 

73.  ' '  Vibhusetva  imam  kayam,  sucittam  balalapanam; 
Atthasim  vesidvaramhi,  luddo  pasamivoddiya. 

74.  '  'Pilandhanam  vidamsenti,  guy  ham  pakasikam  bahum; 
Akasim  vividham  may  am,  ujjagghanti  bahum  janam. 

75.  "  Sajja  pindam  caritvana,  munda  sahghatiparuta; 
Nisinna  rukkhamulamhi,  avitakkassa  labhinl. 

76.  "Sabbe  yoga  samucchinna,  ye  dibba  ye  ca  manusa; 
Khepetva  asave  sabbe,  sltibhutamhi  nibbuta"ti. 

. . .  Vimala  puranaganika  then. . . . 

3.  Slhatherlgatha 

77.  ' '  Ayoniso  manasikara,  kamaragena  attita; 
Ahosim  uddhata  pubbe,  citte  avasavattim. 

78.  "Pariyutthita  klesehi,  subhasannanuvattini; 
Samam  cittassa  na  labhim,  ragacittavasanuga. 

79.  '  'Kisa  pandu  vivanna  ca,  satta  vassani  cariham; 
Naham  diva  va  rattim  va,  sukham  vindim  sudukkhita. 

80.  '  'Tato  rajjum  gahetvana,  pavisim  vanamantaram; 
Varam  me  idha  ubbandham,  yanca  hlnam  punacare. 

81.  "Dalhapasam  [dalham  pasam  (si.)]  karitvana,  rukkhasakhaya  bandhiya; 
Pakkhipim  pasam  givayam,  atha  cittam  vimucci  me"ti. 

...  STha then. . . . 

4.  Sundarlnandatherlgatha 

82.  ' '  Aturam  asucim  putim,  passa  nande  samussayam; 
Asubhaya  cittam  bhavehi,  ekaggam  susamahitam. 

83.  ' '  Yatha  idam  tatha  etam,  yatha  etam  tatha  idam; 
Duggandham  putikam  vati,  balanam  abhinanditam. 

84.  "Evametam  avekkhanti,  rattindivamatandita; 

Tato  sakaya  pannaya,  abhinibbijjha  [abhinibbijja  (si.  sya.)]  dakkhisam. 

85.  '  'Tassa  me  appamattaya,  vicinantiya  yoniso; 
Yathabhiitam  ay  am  kayo,  dittho  santarabahiro. 

86.  '  'Atha  nibbindaham  kaye,  ajjhattanca  virajjaham; 

Appamatta  visamyutta,  upasantamhi  nibbuta"ti. 

. . .  SundarTnanda  then. . . . 
5.  Nanduttaratherigatha 

87.  ' '  Aggim  candanca  suriyanca,  devata  ca  namassiham; 
Nadltitthani  gantvana,  udakam  oruhamiham. 

88.  '  'Bahuvatasamadana,  addham  slsassa  olikhim; 
Chamaya  seyyam  kappemi,  rattim  bhattam  na  bhunjaham. 

89.  "Vibhusamandanarata,  nhapanucchadanehi  ca; 
Upakasim  imam  kayam,  kamaragena  attita. 

90.  '  'Tato  saddham  labhitvana,  pabbajim  anagariyam; 
Disva  kayam  yathabhutam,  kamarago  samuhato. 

91.  "Sabbe  bhava  samucchinna,  iccha  ca  patthanapi  ca; 
Sabbayogavisamyutta,  santimpapuni  cetaso"ti. 

. . .  Nanduttara  then. . . . 

6.  Mittakalltherlgatha 

92 .  "  Saddhaya  pabbaj  itvana,  agarasmanagariy am; 
Vicarimham  tena  tena,  labhasakkaraussuka. 

93.  '  'Rincitva  paramam  attham,  hinamattham  aseviham; 
Kilesanam  vasam  gantva,  samannattham  na  bujjhiham. 

94.  '  'Tassa  me  ahu  samvego,  nisinnaya  viharake; 
Ummaggapatipannamhi,  tanhaya  vasamagata. 

95.  ' ' Appakam  jlvitam  mayham,  jara  byadhi  ca  maddati; 

Purayam  bhijjati  [jaraya  bhijjate  (si.)]  kayo,  na  me  kalo  pamajjitum. 

96.  "YathabhutamavekkhantI,  khandhanam  udayabbayam; 
Vimuttacitta  utthasim,  katam  buddhassa  sasana"ntntti. 

. . .  Mitta  kali  then. . . . 

7.  Sakulatherigatha 

97.  ' '  Agarasmim  vasantlham,  dhammam  sutvana  bhikkhuno; 
Addasam  virajam  dhammam,  nibbanam  padamaccutam. 

98.  "Saham  puttam  dhltaraiica,  dhanadhannanca  chaddiya; 
Kese  chedapayitvana,  pabbajim  anagariyam. 

99 .  "  Sikkhamana  aham  santl,  bhaventl  maggamanj  asam; 

Pahasim  ragadosanca,  tadekatthe  ca  asave. 

100.  "BhikkhunT  upasampajja,  pubbajatimanussarim; 

Dibbacakkhu  visodhitam  [visodhitam  dibbacakkhu  (si.)],  vimalam  sadhubhavitam. 

101.  "Sankhare  parato  disva,  hetujate  palokite  [palokine  (ka.)]; 
Pahasim  asave  sabbe,  sltibhutamhi  nibbuta"ti. 

...  Sakula  then. . . . 

8.  Sonatherigatha 

102.  "Dasa  putte  vijayitva,  asmim  rupasamussaye; 
Tatoham  dubbala  jinna,  bhikkhunim  upasahkamim. 

103.  "Same  dhammamadesesi,  khandhayatanadhatuyo; 
Tassa  dhammam  sunitvana,  kese  chetvana  pabbajim. 

104.  "Tassa  me  sikkhamanaya,  dibbacakkhu  visodhitam; 
Pubbenivasam  janami,  yattha  me  vusitam  pure. 

105.  "Animittanca  bhavemi,  ekagga  susamahita; 
Anantaravimokkhasim,  anupadaya  nibbuta. 

106.  "Pancakkhandha  parinnata,  titthanti  chinnamulaka; 
Dhi  tavatthu  jare  jamme,  natthi  dani  punabbhavo"ti. 

...  Sona then. . . . 

9.  Bhaddakundalakesatherlgatha 

107.  "LunakesiparikadharT,  ekasatlpure  carim; 
Avajje  vajjamatinT,  vajje  cavajjadassinl. 

108.  "Divavihara  nikkhamma,  gijjhakutamhi  pabbate; 
Addasam  virajam  buddham,  bhikkbusahghapurakkhatam. 

109.  "Nihacca  janum  vanditva,  sammukha  anjalim  akam; 
'Ehi  bhadde'ti  mam  avaca,  sa  me  asupasampada. 

110.  "Cinna  ahga  ca  magadha,  vajjT  kasT  ca  kosala; 
Anana  pannasavassani,  ratthapindam  abhunjaham. 

111.  "Pufmam  vata  pasavi  bahum,  sappafrho  vatayam  upasako; 
Yo  bhaddaya  clvaram  adasi,  vippamuttaya  sabbaganthehi"ti. 

. . .  Bhadda  kundalakesa  then. . . . 

10.  Patacaratherlgatha 

112.  "Nahgalehi  kasam  khettam,  bijani  pavapam  chama; 

Puttadarani  posenta,  dhanam  vindanti  manava. 

113.  "Kimaham  silasampanna,  satthusasanakarika; 
Nibbanam  nadhigacchami,  akusita  anuddhata. 

114.  "Pade  pakkhalayitvana,  udakesu  karomaham; 
Padodakanca  disvana,  thalato  ninnamagatam. 

115.  "Tato  cittam  samadhesim,  assam  bhadramvajaniyam; 
Tato  dlpam  gahetvana,  viharam  pavisim  aham; 
Seyyam  olokayitvana,  mancakamhi  upavisim. 

116.  "Tato  sucim  gahetvana,  vattim  okassayamaham; 
Padipasseva  nibbanam,  vimokkho  ahu  cetaso"ti. 

. . .  Patacara  then. . . . 

11.  Timsamattatherigatha 

117.  '"Musalani  gahetvana,  dhannam  kottenti  manava  [manava  (si.)]; 
Puttadarani  posenta,  dhanam  vindanti  manava. 

118.  '"Karotha  buddhasasanam,  yam  katva  nanutappati; 
Khippam  padani  dhovitva,  ekamante  nisldatha; 
Cetosamathamanuyutta,  karotha  buddhasasanam'. 

119.  "Tassa  ta  [tarn  (si.)]  vacanam  sutva,  patacaraya  sasanam; 
Pade  pakkhalayitvana,  ekamantam  upavisum; 
Cetosamathamanuyutta,  akamsu  buddhasasanam. 

120.  "Rattiya  purime  yame,  pubbajatimanussarum; 
Rattiya  majjhime  yame,  dibbacakkhum  visodhayum; 
Rattiya  pacchime  yame,  tamokhandham  padalayum. 

121.  "Utthaya  pade  vandimsu,  'kata  te  anusasanl; 
Indamva  deva  tidasa,  sahgame  aparajitam; 

Purakkhatva  vihassama  [viharama  (si.),  viharissama  (sya.)],  tevijjamha  anasava'"ti. 
Ittham  sudam  timsamatta  then  bhikkhuniyo  patacaraya  santike  anham  byakarimsuti. 

12.  Candatherlgatha 

122.  "Duggataham  pure  asim,  vidhava  ca  aputtika; 
Vina  mittehi  natlhi,  bhattacolassa  nadhigam. 

123.  "Pattam  dandanca  ganhitva,  bhikkhamana  kula  kulam; 
Situnhena  ca  dayhantl,  satta  vassani  cariham. 

124.  "Bhikkhunim  puna  disvana,  annapanassa  labhinim; 
Upasahkamma  avocam  [avocim  (ka.)],  'pabbajjam  anagariyam'. 

125.  "Sa  ca  mam  anukampaya,  pabbajesi  patacara; 
Tato  mam  ovaditvana,  paramatthe  niyojayi. 

126.  "Tassaham  vacanam  sutva,  akasim  anusasanim; 
Amogho  ayyayovado,  tevijjamhi  anasava"ti. 

...  Canda  then. . . . 

Pancakanipato  nitthito. 

6.  Chakkanipato 

1.  Pancasatamattatherigatha 

127.  "Yassa  maggam  na  janasi,  agatassa  gatassa  va; 

Tam  kuto  cagatam  sattam  [santam  (si.),  puttam  (sya.)],  'mama  putto'ti  rodasi. 

128.  "Magganca  khossa  [kho'tha  (sya.  ka.)]  janasi,  agatassa  gatassa  va; 
Na  nam  samanusocesi,  evamdhamma  hi  panino. 

129.  "Ayacito  tatagacchi,  nanufinato  [ananunnato  (si.  sya.)]  ito  gato; 
Kutoci  nuna  agantva,  vasitva  katipahakam; 

Itopi  annena  gato,  tatopannena  gacchati. 

130.  "Peto  manussariipena,  samsaranto  gamissati; 
Yathagato  tatha  gato,  ka  tattha  paridevana". 

131.  "Abbahl  [abbuyham  (sya.)]  vata  me  sallam,  duddasam  hadayassitam; 
Ya  me  sokaparetaya,  puttasokam  byapanudi. 

132.  "Sajja  abbulhasallaham,  nicchata  parinibbuta; 
Buddham  dhammanca  sahghanca,  upemi  saranam  munim' ' . 

Ittham  sudam  pancasatamatta  then  bhikkhuniyo. .  .pe. . . . 

2.  Vasetthltherlgatha 

133.  "Puttasokenaham  atta,  khittacitta  visannim; 
Nagga  pakinnakesi  ca,  tena  tena  vicariham. 

134.  "VTthi  [vasim  (si.)]  sahkarakutesu,  susane  rathiyasu  ca; 
Acarim  tini  vassani,  khuppipasasamappita. 

135.  "Athaddasasim  sugatam,  nagaram  mithilam  pati  [gatam  (ka.)]; 
Adantanam  dametaram,  sambuddhamakutobhayam. 

136.  "Sacittam  patiladdhana,  vanditvana  upavisim; 
So  me  dhammamadesesi,  anukampaya  gotamo. 

137.  "Tassa  dhammam  sunitvana,  pabbajim  anagariyam; 
Yunjanti  satthuvacane,  sacchakasim  padam  sivam. 

138.  "Sabbe  soka  samucchinna,  pahina  etadantika; 
Parinnata  hi  me  vatthii,  yato  sokana  sambhavo"ti. 

. . .  Vasetthi  then. . . . 

3.  Khematherigatha 

139.  "Dahara  tvam  rupavatl,  ahampi  daharo  yuva; 
Pancahgikena  turiyena  [turena  (ka.)],  ehi  kheme  ramamase". 

140.  "Imina  putikayena,  aturena  pabhanguna; 
Attiyami  harayami,  kamatanha  samuhata. 

141.  "Sattisulupama  kama,  khandhasam  adhikuttana; 
Yam  'tvam  kamaratim'  brusi,  'arati'  dani  sa  mama. 

142.  "Sabbattha  vihata  nandl,  tamokhandho  padalito; 
Evam  janahi  papima,  nihato  tvamasi  antaka. 

143.  "Nakkhattani  namassanta,  aggim  paricaram  vane; 
Yathabhuccamajananta,  bala  suddhimamaftnatha. 

144.  "Ahanca  kho  namassanti,  sambuddham  purisuttamam; 

Pamutta  [parimutta  (si.  sya.)]  sabbadukkhehi,  satthusasanakarika"ti. 

. . .  Khema  then. . . . 

4.  Sujatatherlgatha 

145.  "Alahkata  suvasana,  malinl  candanokkhita; 
Sabbabharanasanchanna,  dasiganapurakkhata. 

146.  "Annam  pananca  adaya,  khajjam  bhojjam  anappakam; 
Gehato  nikkhamitvana,  uyyanamabhiharayim. 

147.  "Tattha  ramitva  kilitva,  agacchantT  sakam  gharam; 
Viharam  datthum  pavisim,  sakete  anjanam  vanam. 

148.  "Disvana  lokapajjotam,  vanditvana  upavisim; 

So  me  dhammamadesesi,  anukampaya  cakkhuma. 

149.  "Sutva  ca  kho  mahesissa,  saccam  sampativijjhaham; 
Tattheva  virajam  dhammam,  phusayim  amatam  padam. 

150.  "Tato  vinnatasaddhamma,  pabbajim  anagariyam; 
Tisso  vijja  anuppatta,  amogham  buddhasasana"nti. 

...  SujatatherT. ... 

5.  Anopamatherlgatha 

151.  "Ucce  kule  aham  jata,  bahuvitte  mahaddhane; 

Vannarupena  sampanna,  dhlta  majjhassa  [meghassa  (si.),  meghissa  (sya.)]  atraja. 

152.  "Patthita  rajaputtehi,  setthiputtehi  gijjhita  [setthiputtehi  bhijjhita  (si.)]; 
Pitu  me  pesayi  dutam,  detha  mayham  anopamam. 

153.  "Yattakam  tulita  esa,  tuyham  dhlta  anopama; 
Tato  atthagunam  dassam,  hirannam  ratanani  ca. 

154.  "Saham  disvana  sambuddham,  lokajettham  anuttaram; 
Tassa  padani  vanditva,  ekamantam  upavisim. 

155.  "So  me  dhammamadesesi,  anukampaya  gotamo; 
Nisinna  asane  tasmim,  phusayim  tatiyam  phalam. 

156.  "Tato  kesani  chetvana,  pabbajim  anagariyam; 
Ajja  me  sattaml  ratti,  yato  tanha  visosita"ti. 


157.  "Buddha  vlra  namo  tyatthu,  sabbasattanamuttama; 
Yo  mam  dukkha  pamocesi,  annanca  bahukam  janam. 

158.  "Sabbadukkham  parinnatam,  hetutanha  visosita; 

Bhavito  atthahgiko  [ariyatthahgiko  (si.  ka.),  bhavitatthahgiko  (sya.)]  maggo,  nirodho  phusito 


159.  '  'Mata  putto  pita  bhata,  ayyaka  ca  pure  ahum; 
Yathabhuccamajananti,  samsarimham  anibbisam. 

160.  "Dittho  hi  me  so  bhagava,  antimoyam  samussayo; 
Vikkhlno  jatisamsaro,  natthi  dani  punabbhavo. 

161.  "AraddhavTriye  pahitatte,  niccam  dalhaparakkame; 
Samagge  savake  passe,  esa  buddhana  vandana. 

162.  "Bahunam  [bahunnam  (si.  sya.)]  vata  atthaya,  maya  janayi  gotamam; 
Byadhimaranatunnanam,  dulddiakkhandham  byapanudT"ti. 


. . .  Anopama  then .... 


6.  Mahapajapatigotamltherlgatha 


maya. 


. . .  Mahapajapatigotami  then. . . . 


7.  Guttatherlgatha 


163 


"Gutte  yadattham  pabbajja,  hitva  puttam  vasum  piyam; 
Tameva  anubruhehi,  ma  cittassa  vasam  gami. 


164 


"Cittena  vancita  satta,  marassa  visaye  rata; 
Anekajatisamsaram,  sandhavanti  aviddasii. 

165.  "Kamacchandanca  byapadam,  sakkayaditthimeva  ca; 
Silabbataparamasam,  vicikicchanca  pancamam. 

166.  "Samyojanani  etani,  pajahitvana  bhikkhunT; 
Orambhagamaniyani,  nayidam  punarehisi. 

167.  "Ragam  manam  avijjanca,  uddhaccanca  vivajjiya; 
Samyojanani  chetvana,  dukkhassantam  karissasi. 

168.  "Khepetvajatisamsaram,  parinnaya  punabbhavam; 
Dittheva  dhamme  nicchata,  upasanta  carissati'  'ti. 

. . .  Gutta  then. . . . 

8.  Vijayatherlgatha 

169.  "Catukkhattum  pancakkhattum,  vihara  upanikkhamim; 
Aladdha  cetaso  santim,  citte  avasavattinT. 

170.  "Bhikkhunim  upasankamma,  sakkaccam  paripucchaham; 
Sa  me  dhammamadesesi,  dhatuayatanani  ca. 

171.  "Cattari  ariyasaccani,  indriyani  balani  ca; 
Bojjharigattharigikam  maggam,  uttamatthassa  pattiya. 

172.  "Tassaham  vacanam  sutva,  karontl  anusasanim; 
Rattiya  purime  yame,  pubbajatimanussarim. 

173.  "Rattiya  majjhime  yame,  dibbacakkhum  visodhayim; 
Rattiya  pacchime  yame,  tamokhandham  padalayim. 

174.  '  'PTtisukhena  ca  kayam,  pharitva  viharim  tada; 
Sattamiya  pade  pasaresim,  tamokhandham  padaliya'  'ti. 

...  Vijaya then.... 

Chakkanipato  nitthito. 

7.  Sattakanipato 

1.  Uttaratherlgatha 

175.  '"Musalani  gahetvana,  dhannam  kottenti  manava; 
Puttadarani  posenta,  dhanam  vindanti  manava. 

176.  '"Ghatetha buddhasasane,  yam  katva  nanutappati; 
Khippam  padani  dhovitva,  ekamantam  nisidatha. 

177.  '"Cittam  upatthapetvana,  ekaggam  susamahitam; 
Paccavekkhatha  sahkhare,  parato  no  ca  attato'. 


www.tipitaka.  org 


Vipassana  Research  Institute 


Page  17  sur  39 


178.  "Tassaham  vacanam  sutva,  patacaranusasanim; 
Pade  pakJdialayitvana,  ekamante  upavisim. 

179.  "Rattiya  purime  yame,  pubbajatimanussarim; 
Rattiya  majjhime  yame,  dibbacakkhum  visodhayim. 

180.  "Rattiya  pacchime  yame,  tamokkhandham  padalayim; 
Tevijja  atha  vutthasim,  kata  te  anusasanT. 

181.  "Sakkamva  devatidasa,  sangame  aparajitam; 
Purakkhatva  vihassami,  tevijjamhi  anasava". 

. . .  Uttara  then. . . . 

2.  Calatherlgatha 

182.  "Satim  upatthapetvana,  bhikkhum  bhavitindriya; 
Pativijjhi  padam  santam,  sankharupasamam  sukham". 

183.  "Kam  nu  uddissa  mundasi,  samanT  viya  dissasi; 
Na  ca  rocesi  pasande,  kimidam  carasi  momuha". 

184.  "Ito  bahiddha  pasanda,  ditthiyo  upanissita; 

Na  te  dhammam  vijananti,  na  te  dhammassa  kovida. 

185.  "Atthi  sakyakule  jato,  buddho  appatipuggalo; 

So  me  dhammamadesesi,  ditthinam  samatikkamam. 

186.  "Dukkham  dukkhasamuppadam,  dukkhassa  ca  atikkamam; 
Ariyam  catthahgikam  maggam,  dukkhupasamagaminam. 

187.  "Tassaham  vacanam  sutva,  viharim  sasane  rata; 
Tisso  vijja  anuppatta,  katam  buddhassa  sasanam. 

188.  "Sabbattha  vihata  nandT,  tamokhandho  padalito; 
Evam  janahi  papima,  nihato  tvamasi  antaka". 

...  Cala then. . . . 
3.  Upacalatherlgatha 

189.  "Satimati  cakkhumatl,  bhikkhum  bhavitindriya; 
Pativijjhim  padam  santam,  akapurisasevitam" . 

190.  '  'Kim  nu  jatim  na  rocesi,  jato  kamani  bhunjati; 
Bhunjahi  kamaratiyo,  mahu  pacchanutapinT". 

191.  "Jatassa  maranam  hoti,  hatthapadana  chedanam; 
Vadhabandhapariklesam,  jato  dukkham  nigacchati. 

192.  "Atthi  sakyakule  jato,  sambuddho  aparajito; 

So  me  dharnmamadesesi,  jatiya  samatikkamam 

193.  "Dukkham  dukkhasamuppadam,  dukkhassa  ca  atikkamam; 
Ariyam  catthangikam  maggam,  dukkhupasamagaminam. 

194.  "Tassaham  vacanam  sutva,  viharim  sasane  rata; 
Tisso  vijja  anuppatta,  katam  buddhassa  sasanam. 

195.  "Sabbattha  vihata  nandi,  tamokhandho  padalito; 
Evam  janahi  papima,  nihato  tvamasi  antaka". 

. . .  Upacala  then. . . . 

Sattakanipato  nitthito. 

8.  Atthakanipato 

1.  SlsupacalatherTgatha 

196.  "BhikkhunI  sllasampanna,  indriyesu  susamvuta; 
Adhigacche  padam  santam,  asecanakamojavam". 

197.  "Tavatimsa  ca  yama  ca,  tusita  capi  devata; 
Nimmanaratino  deva,  ye  deva  vasavattino; 
Tattha  cittam  panldhehi,  yattha  te  vusitam  pure". 

198.  "Tavatimsa  ca  yama  ca,  tusita  capi  devata; 
Nimmanaratino  deva,  ye  deva  vasavattino. 

199.  "Kalam  kalam  bhavabhavam,  sakkayasmim  purakkhata; 
AvTtivatta  sakkayam,  jatimaranasarino. 

200.  "Sabbo  adipito  loko,  sabbo  loko  padipito; 
Sabbo  pajjalito  loko,  sabbo  loko  pakampito. 

201.  "Akampiyam  atuliyam,  aputhujjanasevitam; 
Buddho  dhammamadesesi,  tattha  me  nirato  mano. 

202.  "Tassaham  vacanam  sutva,  viharim  sasane  rata; 
Tisso  vijja  anuppatta,  katam  buddhassa  sasanam. 

203.  "Sabbattha  vihata  nandi,  tamokhandho  padalito; 
Evam  janahi  papima,  nihato  tvamasi  antaka". 

. . .  Slsupacala  then. . . . 

Atthakanipato  nitthito. 

9.  Navakanipato 

1.  Vaddhamatutherlgatha 

204.  "Ma  su  te  vaddha  lokamhi,  vanatho  ahu  kudacanam; 
Ma  puttaka  punappunam,  ahu  dukkhassa  bhagima. 

205.  "Sukhafthi  vaddha  munayo,  aneja  chinnasamsaya; 

Sitibhuta  damappatta,  viharanti  anasava. 

206.  "Tehanucinnam  islbhi,  maggam  dassanapattiya; 
Dukkhassantakiriyaya,  tvam  vaddha  anubruhaya". 

207.  "Visaradava  bhanasi,  etamattham  janetti  me; 
Mannami  ntina  mamike,  vanatho  te  na  vijjati' ' . 

208.  "Ye  keci  vaddha  sankhara,  hina  ukkatthamajjhima; 
Anupi  anumattopi,  vanatho  me  na  vijjati. 

209.  "Sabbe  me  asava  khina,  appamattassa  jhayato; 
Tisso  vijja  anuppatta,  katam  buddhassa  sasanam". 

210.  "Ularam  vata  me  mata,  patodam  samavassari; 
Paramatthasanhita  gatha,  yathapi  anukampika. 

211.  "Tassaham  vacanam  sutva,  anusitthim  janettiya; 
Dhammasamvegamapadim,  yogakkhemassa  pattiya. 

212.  "Soham  padhanapahitatto,  rattindivamatandito; 
Matara  codito  santo,  aphusim  santimuttamam' ' . 

. . .  Vaddhamata  then. . . . 

Navakanipato  nitthito. 

10.  Ekadasanipato 

1.  Kisagotamltherlgatha 

213.  "Kalyanamittata  munina,  lokam  adissa  vannita; 
Kalyanamitte  bhajamano,  api  balo  pandito  assa. 

214.  "Bhajitabba  sappurisa,  panna  tatha  vaddhati  bhajantanam; 
Bhajamano  sappurise,  sabbehipi  dukkhehi  pamucceyya. 

215.  "Dukkhanca  vijaneyya,  dukkhassa  ca  samudayam  nirodham; 
Atthahgikanca  maggam,  cattaripi  ariyasaccani. 

216.  "Dukkho  itthibhavo,  akkhato  purisadammasarathina; 
Sapattikampi  hi  dukkham,  appekacca  sakim  vijatayo. 

217.  "Galake  api  kantanti,  sukhumaliniyo  visani  khadanti; 
Janamarakamajjhagata,  ubhopi  byasanani  anubhonti. 

218.  "Upavijanna  gacchantl,  addasaham  patim  matam; 
Panthamhi  vijayitvana,  appattava  sakam  gharam. 

219.  '  'Dve  putta  kalakata,  pat!  ca  panthe  mato  kapanikaya; 
Mata  pita  ca  bhata,  dayhanti  ca  ekacitakayam. 

220.  "KhTnakulTne  kapane,  anubhutam  te  dukham  aparimanam; 
Assu  ca  te  pavattam,  bahuni  ca  jatisahassani. 

221.  "Vasita  susanamajjhe,  athopi  khaditani  puttamamsani; 
Hatakulika  sabbagarahita,  matapatika  amatamadhigacchim. 

222.  "Bhavito  me  maggo,  ariyo  attharigiko  amatagaml; 

Nibbanam  sacchikatam,  dhammadasam  avekkhimham  [apekkhiham  (si.)]. 

223.  "Ahamamhi  kantasalla,  ohitabhara  katanhi  karanlyam; 
Kisa  gotami  then,  vimuttacitta  imam  bhanf'ti. 

. . .  Kisa  gotami  then. . . . 

Ekadasanipato  nitthito. 

11.  Dvadasakanipato 

1.  Uppalavannatherlgatha 

224.  "Ubho  mata  ca  dhita  ca,  mayam  asum  [abhum  (si.)]  sapattiyo; 
Tassa  me  ahu  samvego,  abbhuto  lomahamsano. 

225.  "Dhiratthu  kama  asucT,  duggandha  bahukantaka; 
Yattha  mata  ca  dhita  ca,  sabhariya  mayam  ahum. 

226.  " Karnes vadlnavam  disva,  nekkhammam  datthu  khemato; 
Sa  pabbajjim  rajagahe,  agarasmanagariyam. 

227.  "Pubbenivasam  janami,  dibbacakkhum  visodhitam; 
Cetopariccanananca,  sotadhatu  visodhita. 

228.  "Iddhlpi  me  sacchikata,  patto  me  asavakkhayo; 
Chalabhinna  sacchikata,  katam  buddhassa  sasanam. 

229.  "Iddhiya  abhinimmitva,  caturassam  ratham  aham; 

Buddhassa  pade  vanditva,  lokanathassa  tadino"  [sinmato  (sya.  ka.)]. 

230.  "Supupphitaggam  upagamma  padapam,  eka  tuvam  titthasi  salamiile  [rukkhamiile  (sya.  ka.)]; 
Na  capi  te  dutiyo  atthi  koci,  na  tvam  bale  bhayasi  dhuttakanam' ' . 

231.  "Satam  sahassanipi  dhuttakanam,  samagata  edisaka  bhaveyyum; 
Lomam  na  iftje  napi  sampavedhe,  kim  me  tuvam  mara  karissaseko. 

232.  "Esa  antaradhayami,  kucchim  va  pavisami  te; 
Bhamukantare  titthami,  titthantim  mam  na  dakkhasi. 

233.  "Cittamhi  vasibhiitaham,  iddhipada  subhavita; 
Chalabhinna  sacchikata,  katam  buddhassa  sasanam. 

234.  "Sattisulupama  kama,  khandhasam  adhikuttana; 
Yam  tvam  'kamaratim'  brusi,  'aratl'  dani  sa  mama. 

235.  "Sabbattha  vihata  nandT,  tamokhandho  padalito; 
Evam  janahi  papima,  nihato  tvamasi  antaka"ti. 

. . .  Uppalavanna  then. . . . 

Dvadasanipato  nitthito. 

12.  Solasanipato 

1.  Punnatherigatha 

236.  "UdaharT  aham  site  [udakamaharim  site  (si.)],  sada  udakamotarim; 
Ayyanam  dandabhayabhita,  vacadosabhayattita. 

237.  "Kassa  brahmana  tvam  bhlto,  sada  udakamotari; 
Vedhamanehi  gattehi,  sltam  vedayase  bhusam". 

238.  Janantl  vata  mam  [janantl  ca  tuvam  (ka.)]  bhoti,  punnike  paripucchasi; 
Karontam  kusalam  kammam,  rundhantam  katapapakam. 

239.  "Yo  ca  vuddho  daharo  va,  papakammam  pakubbati; 
Dakabhisecana  sopi,  papakamma  pamuccati". 

240.  "Ko  nu  te  idamakkhasi,  ajanantassa  ajanako; 
Dakabhisecana  nama,  papakamma  pamuccati. 

241.  "Saggam  nuna  gamissanti,  sabbe  mandukakacchapa; 
Naga  [nakka  (si.)]  ca  susumara  ca,  ye  canne  udake  cara. 

242.  "Orabbhika  sukarika,  macchika  migabandhaka; 
Cora  ca  vajjhaghata  ca,  ye  canne  papakammino; 
Dakabhisecana  tepi,  papakamma  pamuccare. 

243.  "Sace  ima  nadiyo  te,  papam  pubbe  katam  vahum; 
Punnampima  vaheyyum  te,  tena  tvam  paribahiro. 

244.  "Yassa  brahmana  tvam  bhlto,  sada  udakamotari; 
Tameva  brahme  ma  kasi,  ma  te  sltam  chavim  hane". 

245.  "Kummaggapatipannam  mam,  ariyamaggam  samanayi; 
Dakabhisecana  bhoti,  imam  satam  dadami  te". 

246.  "Tuyheva  satako  hotu,  nahamicchami  satakam; 
Sace  bhayasi  dukkhassa,  sace  te  dukkhamappiyam. 

247.  '  'Makasi  papakam  kammam,  avi  va  yadi  va  raho; 
Sace  ca  papakam  kammam,  karissasi  karosi  va. 

248.  "Na  te  dukkha  pamutyatthi,  upeccapi  [uppaccapi  (attha.  pathantaram)]  palayato; 
Sace  bhayasi  dukkhassa,  sace  te  dukkhamappiyam. 

249.  "Upehi  saranam  buddham,  dhammam  sahghanca  tadinam; 
Samadiyahi  silani,  tam  te  atthaya  hehiti". 

250.  "Upemi  saranam  buddham,  dhammam  sahghanca  tadinam; 
Samadiyami  silani,  tam  me  atthaya  hehiti. 

251.  "Brahmabandhu  pure  asim,  ajjamhi  saccabrahmano; 
Tevijjo  vedasampanno,  sottiyo  camhi  nhatako"ti. 

...  Punna then. . . . 

Solasanipato  nitthito. 

13.  Vlsatinipato 

1.  Ambapalltherigatha 

252.  "Kalaka  bhamaravannasadisa,  vellitagga  mama  muddhaja  ahum; 
Te  jaraya  sanavakasadisa,  saccavadivacanam  anaffiatha. 

2'5$asitova  surabhi  karandako,  pupphapura  mama  uttamahgajo  [uttamahgabhuto  (ka.)]. 

Tam  jarayatha  salomagandhikam,  saccavadivacanam  anannatha. 

254.  "Kananamva  sahitam  suropitam,  kocchasucivicitaggasobhitam; 
Tam  jaraya  viralam  tahim  tahim,  saccavadivacanam  anannatha. 

255.  ''Kanhaldiandhakasuvannamanditam,  sobhate  suvenThilahkatam; 
Tam  jaraya  khalitam  siram  katam,  saccavadivacanam  anannatha. 

256.  "Cittakarasukatava  lekhika,  sobhare  su  bhamuka  pure  mama; 
Ta  jaraya  valibhippalambita,  saccavadivacanam  anaffiatha. 

257.  "Bhassara  surucira  yatha  man!,  nettahesumabhimlamayata; 
Te  jarayabhihata  na  sobhare,  saccavadivacanam  anaffiatha. 

258.  "SanhatuhgasadisT  ca  nasika,  sobhate  su  abhiyobbanam  pati; 
Sa  jaraya  upakulita  viya,  saccavadivacanam  anaffiatha. 

259.  "Kahkanam  va  sukatam  sunitthitam,  sobhare  su  mama  kannapaliyo; 
Ta  jaraya  valibhippalambita,  saccavadivacanam  anaffiatha. 

260.  '  Tattallmakulavannasadisa,  sobhare  su  danta  pure  mama; 

Te  jaraya  khandita  casita  [pTtaka  (si.)],  saccavadivacanam  anaffiatha. 

261.  "Kananamhi  vanasandacarinT,  kokilava  madhuram  nikujiham; 
Tam  jaraya  khalitam  tahim  tahim,  saccavadivacanam  anaffiatha. 

262.  "Sanhakamburiva  suppamajjita,  sobhate  su  glva  pure  mama; 

Sa  jaraya  bhagga  [bhanjita  (?)]  vinamita,  saccavadivacanam  anaffiatha. 

263.  "Vattapalighasadisopama  ubho,  sobhare  su  baha  pure  mama; 

Ta  jaraya  yatha  patalibbalita  [yatha  patalippalita  (si.  sya.  ka.)],  saccavadivacanam  anaffiatha. 

264.  ''Saffiamuddikasuvannamandita,  sobhare  su  hattha  pure  mama; 
Te  jaraya  yatha  mulamulika,  saccavadivacanam  anaffiatha. 

265.  "Plnavattasahituggata  ubho,  sobhare  [sobhate  (attha.)]  su  thanaka  pure  mama; 
ThevikTva  lambanti  nodaka,  saccavadivacanam  anannatha. 

266.  "Kancanassaphalakamva  sammattham,  sobhate  su  kayo  pure  mama; 
So  vallhi  sukhumahi  otato,  saccavadivacanam  anannatha. 

267.  '  'Nagabhogasadisopama  ubho,  sobhare  su  urii  pure  mama; 
Te  jaraya  yatha  velunaliyo,  saccavadivacanam  anannatha. 

268.  ''Sanhanupurasuvannamandita,  sobhare  su  jahgha  pure  mama; 
Ta  jaraya  tiladandakariva,  saccavadivacanam  anannatha. 

269.  "Tulapunnasadisopama  ubho,  sobhare  su  pada  pure  mama; 
Te  jaraya  phutita  vallmata,  saccavadivacanam  anannatha. 

270.  "Ediso  ahu  ayam  samussayo,  jajjaro  bahudukkhanamalayo; 
Sopalepapatito  jaragharo,  saccavadivacanam  anannatha". 

. . .  Ambapall  then. . . . 

2.  Rohinitherigatha 

271.  '"Samana'ti  bhoti  supi  [bhoti  tvam  sayasi  (si.),  bhoti  mam  vipassi  (sya.)],  'samana'ti 
pabujjhasi  [patibujjhasi  (si.  sya.)]; 

Samananeva  [samananameva  (si.  sya.)]  kittesi,  samanlnuna  [samam  nu  (ka.)]  bhavissasi. 

272.  "Vipulam  annanca  pananca,  samananam  paveccasi  [payacchasi  (si.)]; 
RohinI  dani  pucchami,  kena  te  samana  piya. 

273.  "Akammakama  alasa,  paradattiipajlvino; 
Asamsuka  sadukama,  kena  te  samana  piya". 

274.  "Cirassam  vata  mam  tata,  samananam  paripucchasi; 
Tesam  te  kittayissami,  pannasllaparakkamam. 

275.  "Kammakama  analasa,  kammasetthassa  karaka; 
Ragam  dosam  pajahanti,  tena  me  samana  piya. 

276.  "Tlni  papassa  mulani,  dhunantntti  sucikarino; 
Sabbam  papam  pahlnesam,  tena  me  samana  piya. 

277.  "Kayakammam  suci  nesam,  vaclkammanca  tadisam; 
Manokammam  suci  nesam,  tena  me  samana  piya. 

278.  "Vimala  sahkhamuttava,  suddha  santarabahira; 

Punna  sukkana  dhammanam  [sukkehi  dhammehi  (si.  sya.  attha.)],  tena  me  samana  piya. 

279.  "Bahussuta  dhammadhara,  ariya  dhammajlvino; 
Attham  dhammanca  desenti,  tena  me  samana  piya. 

280.  "Bahussuta  dhammadhara,  ariya  dhammajlvino; 
Ekaggacitta  satimanto,  tena  me  samana  piya. 

281.  "Durangama  satimanto,  mantabhani  anuddhata; 
Dukkhassantam  pajananti,  tena  me  samana  piya. 

282.  ' '  Yasma  gama  pakkamanti,  na  vilokenti  kincanam; 
Anapekkhava  gacchanti,  tena  me  samana  piya. 

283.  '  'Na  tesam  kotthe  openti,  na  kumbhim  na  khalopiyam; 
Parinitthitamesana,  tena  me  samana  piya. 

284.  "Na  te  hirannam  ganhanti,  na  suvannam  na  rupiyam; 
Paccuppannena  yapenti,  tena  me  samana  piya. 

285.  "Nanakula  pabbajita,  nanajanapadehi  ca; 

Aflnamannam  piyayanti  [pihayanti  (ka.)],  tena  me  samana  piya". 

286.  ' ' Atthaya  vata  no  bhoti,  kule  jatasi  rohinl; 

Saddha  buddhe  ca  dhamme  ca,  sanghe  ca  tibbagarava. 

287.  "Tuvam  hetam  pajanasi,  punnakkhettam  anuttaram; 
Amhampi  ete  samana,  patiganhanti  dakkhinam". 

288.  "Patitthito  hettha  yanno,  vipulo  no  bhavissati; 
Sace  bhayasi  dukkhassa,  sace  te  dukkhamappiyam. 

289.  "Upehi  saranam  buddham,  dhammam  sarighanca  tadinam; 
Samadiyahi  sllani,  tarn  te  atthaya  hehiti". 

290.  "Upemi  saranam  buddham,  dhammam  sahghanca  tadinam; 
Samadiyami  sllani,  tam  me  atthaya  hehiti. 

291.  "Brahmabandhu  pure  asim,  so  idanimhi  brahmano; 
Tevijjo  sottiyo  camhi,  vedagu  camhi  nhatako". 

. . .  Rohinl  then. . . . 

3.  Capatherigatha 

292.  "Latthihattho  pure  asi,  so  dani  migaluddako; 
Asaya  palipa  ghora,  nasakkhi  parametave. 

293.  "Sumattam  mam  manhamana,  capa  puttamatosayi; 
Capaya  bandhanam  chetva,  pabbajissam  punopaham. 

294.  '  'Ma  me  kujjhi  mahavlra,  ma  me  kujjhi  mahamuni; 
Na  hi  kodhaparetassa,  suddhi  atthi  kuto  tapo. 

295.  "Pakkamissanca  nalato,  kodha  nalaya  vacchati; 

BandhantT  itthirupena,  samane  dhammajivino"  [dhammajivine  (ka.)]. 

296.  '  'Ehi  kala  nivattassu,  bhunja  kame  yatha  pure; 
Ahanca  te  vaslkata,  ye  ca  me  santi  nataka". 

297.  "Etto  cape  catubbhagam,  yatha  bhasasi  tvanca  me; 
Tayi  rattassa  posassa,  ularam  vata  tarn  siya' ' . 

298.  "Kalanginimva  takkarim,  pupphitam  girimuddhani; 
Phullam  dalimalatthimva,  antodlpeva  patalim. 

299.  "Haricandanalittangim,  kasikuttamadharinim; 
Tam  mam  rupavatim  santim,  kassa  ohaya  gacchasi". 

300.  "Sakuntikova  sakunim  [sakunam  (sya.)],  yatha  bandhitumicchati; 
Aharimena  rupena,  na  mam  tvam  badhayissasi". 

301.  "Imanca  me  puttaphalam,  kala  uppaditam  taya; 
Tam  mam  puttavatim  santim,  kassa  ohaya  gacchasi". 

302.  "Jahanti  putte  sappanna,  tato  natltato  dhanam; 
Pabbajanti  mahavlra,  nago  chetvava  bandhanam". 

303.  "Idani  te  imam  puttam,  dandena  churikaya  va; 

Bhumiyam  va  nisumbhissam  [nisumbheyyam  (si.)],  puttasoka  na  gacchasi". 

304.  "Sace  puttam  sihgalanam,  kukkuranam  padahisi; 
Na  mam  puttakatte  jammi,  punaravattayissasi' ' . 

305.  "Handa  kho  dani  bhaddante,  kuhim  kala  gamissasi; 
Katamam  gamanigamam,  nagaram  rajadhaniyo". 

306.  "Ahumha  pubbe  ganino,  assamana  samanamanino; 
Gamena  gamam  vicarimha,  nagare  rajadhaniyo. 

307.  "Eso  hi  bhagava  buddho,  nadim  neranjaram  pati; 
Sabbadukkhappahanaya,  dhammam  deseti  paninam; 
Tassaham  santikam  gaccham,  so  me  sattha  bhavissati". 

308.  "Vandanam  dani  vajjasi,  lokanatham  anuttaram; 
Padakkhinanca  katvana,  adiseyyasi  dakkhinam' ' . 

309.  "Etam  kho  labbhamamhehi,  yatha  bhasasi  tvanca  me; 
Vandanam  dani  te  vajjam,  lokanatham  anuttaram; 
Padakkhinanca  katvana,  adisissami  dakkhinam". 

310.  Tato  ca  kalo  pakkami,  nadim  neranjaram  pati; 

So  addasasi  sambuddham,  desentam  amatam  padam. 

311.  Dukkham  dukkhasamuppadam,  dukkhassa  ca  atikkamam; 
Ariyam  catthahgikam  maggam,  dukkhupasamagaminam. 

312.  Tassa  padani  vanditva,  katvana  nam  [katvanaham  (si.)]  padakkhinam; 
Capaya  adisitvana,  pabbajim  anagariyam; 

Tisso  vijja  anuppatta,  katam  buddhassa  sasanam. 

. . .  Capa  then. . . . 

4.  Sundarltherlgatha 

313.  "Petani  bhoti  puttani,  khadamana  tuvam  pure; 
Tuvam  diva  ca  ratto  ca,  atlva  paritappasi. 

314.  "Sajja  sabbani  khaditva,  sataputtani  [satta  puttani  (sya.)]  brahman!; 
Vasetthi  kena  vannena,  na  balham  paritappasi". 

315.  "Bahuni  puttasatani,  natisahghasatani  ca; 
Khaditani  atltamse,  mama  tuyhafica  brahmana. 

316.  "Saham  nissaranam  natva,  jatiya  maranassa  ca; 
Na  socami  na  rodami,  na  capi  paritappayim' ' . 

317.  "Abbhutam  vata  vasetthi,  vacam  bhasasi  edisim; 

Kassa  tvam  dhammamannaya,  giram  [thiram  (si.)]  bhasasi  edisim". 

318.  "Esa  brahmana  sambuddho,  nagaram  mithilam  pati; 
Sabbadukkhappahanaya,  dhammam  desesi  paninam. 

319.  "Tassa  brahme  [brahmana  (si.  sya.)]  arahato,  dhammam  sutva  nirupadhim; 
Tattha  vinnatasaddhamma,  puttasokam  byapanudim' '  • 

320.  "So  ahampi  gamissami,  nagaram  mithilam  pati; 
Appeva  mam  so  bhagava,  sabbadukkha  pamocaye". 

321.  Addasa  brahmano  buddham,  vippamuttam  nirupadhim; 
Svassa  dhammamadesesi,  muni  dukkhassa  paragu. 

322.  Dukkham  dukkhasamuppadam,  dukkhassa  ca  atikkamam; 
Ariyam  catthahgikam  maggam,  dukkhupasamagaminam. 

323.  Tattha  vinnatasaddhammo,  pabbajjam  samarocayi; 
Sujato  tlhi  rattihi,  tisso  vijja  aphassayi. 

324.  "Ehi  sarathi  gacchahi,  ratham  niyyadayahimam; 

Arogyam  brahmanim  vajja  [vajja  (si.)],  'pabbaji  [pabbajito  (si.)]  dani  brahmano; 
Sujato  tlhi  rattihi,  tisso  vijja  aphassayi'". 

325.  Tato  ca  rathamadaya,  sahassancapi  sarathi; 
Arogyam  brahmanivoca,  "pabbaji  dani  brahmano; 
Sujato  tlhi  rattihi,  tisso  vijja  aphassayi". 

326.  "Etancaham  assaratham,  sahassancapi  sarathi; 

Tevijjam  brahmanam  sutva  [natva  (si.)],  punnapattam  dadami  te". 

327.  "Tuyheva  hotvassaratho,  sahassancapi  brahmani; 
Ahampi  pabbajissami,  varapannassa  santike". 

328.  "HatthI  gavassam  manikundalanca,  phltancimam  gahavibhavam  pahaya; 
Pita  pabbajito  tuyham,  bhunja  bhogani  sundari;  Tuvam  dayadika  kule". 

329.  "HatthI  gavassam  manikundalanca,  rammam  cimam  gahavibhavam  pahaya; 

Pita  pabbajito  mayham,  puttasokena  attito; 
Ahampi  pabbajissami,  bhatusokena  attita". 

330.  "So  te  ijjhatu  sahkappo,  yam  tvam  patthesi  sundari; 
Uttitthapindo  uncho  ca,  pamsukulanca  civaram; 
Etani  abhisambhonti,  paraloke  anasava' ' . 

331.  "Sikkhamanaya  me  ayye,  dibbacakkhu  visodhitam; 
Pubbenivasam  janami,  yattha  me  vusitam  pure. 

332.  "Tuvam  nissaya  kalyani,  then  safighassa  sobhane; 
Tisso  vijja  anuppatta,  katam  buddhassa  sasanam. 

333.  "Anujanahi  me  ayye,  icche  savatthi  gantave; 
Slhanadam  nadissami,  buddhasetthassa  santike". 

334.  "Passa  sundari  sattharam,  hemavannam  harittacam; 
Adantanam  dametaram,  sambuddhamakutobhayam" . 

335.  "Passa  sundarimayantim,  vippamuttam  nirupadhim; 
VTtaragam  visamyuttam,  katakiccamanasavam. 

336.  "BaranasTto  nikkhamma,  tava  santikamagata; 
Savika  te  mahavira,  pade  vandati  sundari' ' . 

337.  "Tuvam  buddho  tuvam  sattha,  tuyham  dhltamhi  brahmana; 
Orasa  mukhato  jata,  katakicca  anasava' ' . 

338.  "Tassa  te  svagatam  bhadde,  tato  [atho  (ka.)]  te  aduragatam; 
Evanhi  danta  ayanti,  satthu  padani  vandika; 

VTtaraga  visamyutta,  katakicca  anasava". 

...  Sundari  then. .. . 
5.  Subhakammaradhltutherlgatha 

339.  "Daharaham  suddhavasana,  yam  pure  dhammamassunim; 
Tassa  me  appamattaya,  saccabhisamayo  ahu. 

340.  "Tatoham  sabbakamesu,  bhusam  aratimajjhagam; 

Sakkayasmim  bhayam  disva,  nekkhammameva  [nekkhammanneva  (si.),  nekkhammasseva 
(sya.)]  pihaye. 

341.  "Hitvanaham  natiganam,  dasakammakarani  ca; 
Gamakhettani  phltani,  ramanlye  pamodite. 

342.  "Pahayaham  pabbajita,  sapateyyamanappakam; 
Evam  saddhaya  nikkhamma,  saddhamme  suppavedite. 

343.  "Netam  [na  metam  (si.  sya.)]  assa  patirupam,  akincafinanhi  patthaye; 

Yo  [ya  (sya.)]  jatarupam  rajatam,  chaddetva  [thapetva  (ka.)]  punaragame  [punaragahe  (ka.)]. 

344.  ''Rajatam  jatarupam  va,  na  bodhaya na  santiya; 
Netam  samanasaruppam,  na  etam  ariyaddhanam. 

345.  "Lobhanam  madanancetam,  mohanam  rajavaddhanam; 
Sasankam  bahuayasam,  natthi  cettha  dhuvam  thiti. 

346.  '  'Ettha  ratta  pamatta  ca,  sankilitthamana  nara; 
Annamannena  byaruddha,  puthu  kubbanti  medhagam. 

347.  "Vadho  bandho  parikleso,  jani  sokapariddavo; 
Kamesu  adhipannanam,  dissate  byasanam  bahum. 

348.  '  'Tarn  mam  fiatl  amittava,  kim  vo  kamesu  yunjatha; 
Janatha  mam  pabbajitam,  kamesu  bhayadassinim. 

349.  "Na  hiraMasuvannena,  parikkhiyanti  asava; 
Amitta  vadhaka  kama,  sapatta  sallabandhana. 

350.  '  'Tarn  mam  fiat!  amittava,  kim  vo  kamesu  yunjatha; 
Janatha  mam  pabbajitam,  mundam  sahghatiparutam. 

351.  "Uttitthapindo  uncho  ca,  pamsukulanca  civaram; 
Etam  kho  mama  saruppam,  anagarupanissayo. 

352.  ' '  Vanta  maheslhi  kama,  ye  dibba  ye  ca  manusa; 
Khematthane  vimutta  te,  patta  te  acalam  sukham. 

353.  "Maham  kamehi  sahgacchim,  yesu  tanam  na  vijjati; 
Amitta  vadhaka  kama,  aggikkhandhupama  dukha. 

354.  "Paripantho  esa  bhayo,  savighato  sakantako; 

Gedho  suvisamo  ceso  [lepo  (si.)],  mahanto  mohanamukho. 

355.  "Upasaggo  bhimariipo,  kama  sappasirupama; 
Ye  bala  abhinandanti,  andhabhuta  puthujjana. 

356.  "Kamapahkena  satta  hi,  bahu  loke  aviddasu; 
Pariyantam  na  jananti,  jatiya  maranassa  ca. 

357.  "Duggatigamanam  maggam,  manussa  kamahetukam; 
Bahum  ve  patipajjanti,  attano  rogamavaham. 

358.  "Evam  amittajanana,  tapana  samkilesika; 

Lokamisa  bandhanlya,  kama  maranabandhana  [caranabandhana  (si.)]. 

359.  "Ummadana  ullapana,  kama  cittappamaddino; 

Sattanam  sahkilesaya,  khippam  [khipam  (si.)]  marena  odditam. 

360.  ' ' Anantadlnava  kama,  bahudukkha  mahavisa; 
Appassada  ranakara,  sukkapakkhavisosana  [visosaka  (si.)]. 

361.  "Saham  etadisam  katva,  byasanam  kamahetukam; 
Na  tam  paccagamissami,  nibbanabhirata  sada. 

362.  "Ranam  karitva  [taritva  (si.)]  kamanam,  sltibhavabhikahkhini; 
Appamatta  vihassami,  sabbasamyojanakkhaye. 

363.  "Asokam  virajam  khemam,  ariyatthangikam  ujum; 
Tam  maggam  anugacchami,  yena  tinna  mahesino' ' . 

364.  Imam  passatha  dhammattham,  subham  kammaradhitaram; 
Anejam  upasampajja,  rukkhamulamhi  jhayati. 

365.  Ajjatthamipabbajita,  saddha  saddhammasobhana; 
Vimtuppalavannaya,  tevijja  maccuhayini. 

366.  Sayam  bhujissa  anana,  bhikkhum  bhavitindriya; 
Sabbayogavisamyutta,  katakicca  anasava. 

367.  Tam  sakko  devasarighena,  upasankamma  iddhiya; 
Namassati  bhutapati,  subham  kammaradhltaranti. 

. . .  Subha  kammaradhita  then. . . . 

VTsatinipato  nitthito. 

14.  Timsanipato 

1.  Subhajlvakambavanikatherlgatha 

368.  JTvakambavanam  rammam,  gacchantim  bhikkhunim  subham; 
Dhuttako  sannivaresi  [tam  nivaresi  (ka.)],  tamenam  abravl  subha. 

369.  "Kim  te  aparadhitam  maya,  yam  mam  ovariyana  titthasi; 
Na  hi  pabbajitaya  avuso,  puriso  samphusanaya  kappati. 

370.  "Garuke  mama  satthusasane,  ya  sikkha  sugatena  desita; 
Parisuddhapadam  anahganam,  kim  mam  ovariyana  titthasi. 

371.  "Avilacitto  anavilam,  sarajo  vltarajam  anahganam; 
Sabbattha  vimuttamanasam,  kim  mam  ovariyana  titthasi". 

372.  '  'Dahara  ca  apapika  casi,  kim  te  pabbajja  karissati; 

Nikkhipa  kasayaclvaram,  ehi  ramama  supupphite  [ramamase  pupphite  (si.  sya.)]  vane. 

373.  "Madhuranca  pavanti  sabbaso,  kusumarajena  samutthita  duma; 
Pathamavasanto  sukho  utu,  ehi  ramama  supupphite  vane. 

374.  "Kusumitasikhara  ca  padapa,  abhigajjantiva  maluterita; 

Ka  tuyham  rati  bhavissati,  yadi  eka  vanamogahissasi  [vanamotarissasi  (si.),  vanamogahissasi 
(sya.  ka.)]. 

375.  "Valamigasahghasevitam,  kunjaramattakarenulolitam; 
Asahayika  gantumicchasi,  rahitam  bhimsanakam  mahavanam. 

376.  "Tapaniyakatava  dhitika,  vicarasi  cittalateva  acchara; 
Kasikasukhumehi  vaggubhi,  sobhasl  suvasanehi  nupame. 

377.  "Aham  tava  vasanugo  siyam,  yadi  viharemase  [yadipi  viharesi  (ka.)]  kananantare; 
Na  hi  matthi  taya  piyattaro,  pano  kinnarimandalocane. 

378.  "Yadi  me  vacanam  karissasi,  sukhita  ehi  agaramavasa; 
Pasadanivatavasini,  parikammam  te  karontu  nariyo. 

379.  "Kasikasukhumani  dharaya,  abhiropehi  [abhirohehi  (si.)]  ca  malavannakam; 
Kancanamanimuttakam  bahum,  vividham  abharanam  karomi  te. 

380.  "Sudhotarajapacchadam  subham,  gonakatulikasanthatam  navam; 
Abhiruha  sayanam  maharaham,  candanamanditasaragandhikam; 

381.  "Uppalam  cudaka  samuggatam,  yatha  tarn  amanussasevitam; 
Evam  tvam  brahmacarim,  sakesangesu  jaram  gamissasi". 

382.  "Kim  te  idha  sarasammatam,  kunapapuramhi  susanavaddhane; 
Bhedanadhamme  kalevare  [kalevare  (si.  ka.)],  yam  disva  vimano  udikkhasi". 

383.  "Akkhlni  ca  turiyariva,  kinnariyariva  pabbatantare; 
Tava  me  nayanani  dakkhiya,  bhiyyo  kamaratl  pavaddhati. 

384.  "Uppalasikharopamani  te,  vimale  hatakasannibhe  mukhe; 

Tava  me  nayanani  dakkhiya  [nayananudikkhiya  (si.)],  bhiyyo  kamaguno  pavaddhati. 

385.  "Api  duragata  saramhase,  ayatapamhe  visuddhadassane; 
Na  hi  matthi  taya  piyattara,  nayana  kinnarimandalocane". 

386.  "Apathena  payatumicchasi,  candam  kilanakam  gavesasi; 
Merum  lahghetumicchasi,  yo  tvam  buddhasutam  maggayasi. 

387.  '  'Natthi  hi  loke  sadevake,  rago  yatthapi  dani  me  siya; 
Napi  nam  janami  klriso,  atha  maggena  hato  samulako. 

388.  "Ihgalakuyava  [ihghalakhuyava  (sya.)]  ujjhito,  visapattoriva  aggito  kato  [agghato  hato  (si.)]; 
Napi  nam  passami  klriso,  atha  maggena  hato  samulako. 

389.  "Yassa  siya  apaccavekkhitam,  sattha  va  anupasito  siya; 
Tvam  tadisikam  palobhaya,  janantim  so  imam  vihannasi. 

390.  "Mayhanhi  akkutthavandite,  sukhadukkhe  ca  sat!  upatthita; 
Sahkhatamasubhanti  janiya,  sabbattheva  mano  na  limpati. 

391.  "Saham  sugatassa  savika,  maggatthahgikayanayayini; 
Uddhatasalla  anasava,  sunnagaragata  ramamaham. 

392.  "Dittha  hi  maya  sucittita,  sombha  darukapillakani  va; 

Tantihi  ca  khTlakehi  ca,  vinibaddha  vividham  panaccaka. 

393.  "Tamhuddhate  tantikhllake,  vissatthe  vikale  parikrite  [paripakkhlte  (si.),  paripakkate  (sya.)]; 
Na  vindeyya  khandaso  kate,  kimhi  tattha  manam  nivesaye. 

394.  "Tathupama  dehakani  mam,  tehi  dhammehi  vina  na  vattanti; 
Dhammehi  vina  na  vattati,  kimhi  tattha  manam  nivesaye. 

395.  "Yatha  haritalena  makkhitam,  addasa  cittikam  bhittiya  katam; 
Tamhi  te  viparitadassanam,  safina  manusika  niratthika. 

396.  "May am  viya  aggato  katam,  supinanteva  suvannapadapam; 

Upagacchasi  andha  rittakam,  janamajjheriva  rupparapakam  [raparupakam  (ka.)]. 

397.  "Vattaniriva  kotarohita,  majjhe  pubbulaka  saassuka; 
Pilakolika  cettha  jayati,  vividha  cakkhuvidha  ca  pindita". 

398.  Uppatiya  carudassana,  na  ca  pajjittha  asahgamanasa; 

'  'Handa  te  cakkhum  harassu  tarn",  tassa  narassa  adasi  tavade. 

399.  Tassa  ca  viramasi  tavade,  rago  tattha  khamapayT  ca  nam; 
"Sotthi  siya  brahmacarim,  na  puno  edisakam  bhavissati". 

400.  "Asadiya  [ahaniya  (sya.  ka.)]  edisam  janam,  aggim  pajjalitam  va  lihgiya; 
Ganhiya  aslvisam  viya,  api  nu  sotthi  siya  khamehi  no". 

401.  Mutta  ca  tato  sa  bhikkhunl,  agamT  buddhavarassa  santikam; 
Passiya  varapuflnalakkhanam,  cakkhu  asi  yatha  puranakanti. 

. . .  Subha jivakambavanika  then. . . . 

Timsanipato  nitthito. 

15.  CattalTsanipato 

1.  Isidasltherlgatha 

402.  Nagaramhi  kusumaname,  pataliputtamhi  pathaviya  mande; 
Sakyakulakulinayo,  dve  bhikkhuniyo  hi  gunavatiyo. 

403. 1 sidasl  tattha  eka,  dutiya  bodhlti  sllasampanna  ca; 
Jhanajjhayanaratayo,  bahussutayo  dhutakilesayo. 

404.  Ta  pindaya  caritva,  bhattattham  [bhattattam  (si.)]  kariya  dhotapattayo; 
Rahitamhi  sukhanisinna,  ima  gira  abbhudlresum. 

405.  "Pasadikasi  ayye,  isidasi  vayopi  te  aparihlno; 

Kim  disvana  byalikam,  athasi  nekkhammamanuyutta' ' . 

406.  Evamanuyunjiyamana  sa,  rahite  dhammadesanakusala; 
Isidasi  vacanamabravi,  "suna  bodhi  yathamhi  pabbajita. 

407.  "Ujjeniya  puravare,  mayham  pita  silasamvuto  setthi; 
Tassamhi  ekadhita,  piya  manapa  ca  dayita  ca. 

408.  "Atha  me  saketato  varaka,  agacchumuttamakuhna; 
SetthI  pahutaratano,  tassa  mamam  sunhamadasi  tato. 

409.  "Sassuya  sassurassa  ca,  sayam  patam  panamamupagamma; 
Sirasa  karomi  pade,  vandami  yathamhi  anusittha. 

410.  "Ya  may  ham  samikassa,  bhaginiyo  bhatuno  parijano  va; 
Tamekavarakampi  disva,  ubbigga  asanam  demi. 

411.  '  'Annena  ca  panena  ca,  khajjena  ca  yanca  tattha  sannihitam; 
Chademi  upanayami  ca,  demi  ca  yam  yassa  patirupam. 

412.  "Kalena  upatthahitva  [utthahitva  (sya.  ka.),  upatthahitum  (?)],  gharam  samupagamami 
ummare; 

Dhovanti  hatthapade,  panjalika  samikamupemi. 

413.  "Koccham  pasadam  anjaninca,  adasakanca  ganhitva; 
Parikammakarika  viya,  sayameva  patim  vibhusemi. 

414.  "Sayameva  odanam  sadhayami,  sayameva  bhajanam  dhovanti; 
Matava  ekaputtakam,  tatha  [tada  (si.)]  bhattaram  paricarami. 

415.  '  'Evam  mam  bhattikatam,  anurattam  karikam  nihatamanam; 
Utthayikam  [utthahikam  (ka.)]  analasam,  silavatim  dussate  bhatta. 

416.  "So  mataranca  pitaranca,  bhanati  'apucchaham  gamissami; 

Isidasiya  na  saha  vaccham,  ekagareham  [ekagharepa'ham  (?)]  saha  vatthum'. 

417.  '"Ma  evam  putta  avaca,  isidasi  pandita  paribyatta; 
Utthayika  analasa,  kim  tuyham  na  rocate  putta'. 

418.  '"Na  ca  me  himsati  kinci,  na  caham  isidasiya  saha  vaccham; 

Dessava  me  alam  me,  apucchaham  [apucchaham  (sya.),  apucchaham-napucchaham  (?)] 
gamissami'. 

419.  "Tassa  vacanam  sunitva,  sassu  sasuro  ca  mam  apucchimsu; 
'Kissa  [kimsa  (?)]  taya  aparaddham,  bhana  vissattha  yathabhutam' . 

420.  '"Napiham  aparajjham  kinci,  napi  himsemi  na  bhanami  dubbacanam; 
Kim  sakka  katuyye,  yam  mam  viddessate  bhatta.'. 

421.  "Te  mam  pitugharam  patinayimsu,  vimana  dukhena  adhibhuta; 
'Puttamanurakkhamana,  jitamhase  rupinim  lakkhim'. 

422.  "Atha  mam  adasi  tato,  addhassa  gharamhi  dutiyakulikassa; 
Tato  upaddhasuhkena,  yena  mam  vindatha  setthi. 

423.  "Tassapi  gharamhi  masam,  avasim  atha  sopi  mam  paticcharayi  [paticchasi  (si.  ka.),  paticchati 
(sya.),  paticcharati  (ka.)]; 

Dasiva  upatthahantim,  adiisikam  sllasampannam. 

424.  "Bhikkhaya  ca  vicarantam,  damakam  dantam  me  pita  bhanati; 

'Hohisi  [sohisi  (sabbattha)]  me  jamata,  nikkhipa  potthinca  [pontim  (si.  sya.)]  ghatikanca'. 

425.  "Sopi  vasitva  pakkham  [pakkamatha  (si.)],  atha  tatam  bhanati  'dehi  me  potthim; 
Ghatikanca  mallakanca,  punapi  bhikkham  carissami'. 

426.  '  'Atha  nam  bhanati  tato,  amma  sabbo  ca  me  natiganavaggo; 
'Kim  te  na  klrati  idha,  bhana  khippam  tam  te  karihi'ti. 

427.  "Evam  bhanito  bhanati,  'yadi  me  atta  sakkoti  alam  mayham; 
Isidasiya  na  saha  vaccham,  ekaghareham  saha  vatthum'. 

428.  "Vissajjito  gato  so,  ahampi  ekakinl  vicintemi; 

'Apucchituna  gaccham,  marituye  [maritaye  (si.),  maritum  (sya.)]  va  pabbajissam  va'. 

429.  "Atha  ayya  jinadatta,  agacchi  gocaraya  caramana; 
Tatakulam  vinayadhari,  bahussuta  silasampanna. 

430.  "Tam  disvana  amhakam,  utthayasanam  tassa  pannapayim; 
Nisinnaya  ca  pade,  vanditva  bhojanamadasim. 

431.  '  'Annena  ca  panena  ca,  khajjena  ca  yanca  tattha  sannihitam; 
Santappayitva  avacam,  'ayye  icchami  pabbajitum'. 

432.  '  'Atha  mam  bhanati  tato,  'idheva  puttaka  [puttike  (sya.  ka.)]  carahi  tvam  dhammam; 
Annena  ca  panena  ca,  tappaya  samane  dvijatl  ca'. 

433.  "Athaham  bhanami  tatam,  rodantl  anjalim  panametva; 
'Papanhi  may  a  pakatam,  kammam  tam  nijjaressami'. 

434.  '  'Atha  mam  bhanati  tato,  'papuna  bodhinca  aggadhammanca; 
Nibbananca  labhassu,  yam  sacchikarl  dvipadasettho'. 

435.  "Matapitu  abhivadayitva,  sabbanca  natiganavaggam; 
Sattaham  pabbajita,  tisso  vijja  aphassayim. 

436.  "Janami  attano  satta,  jatiyo  yassayam  phalavipako; 
Tam  tava  acikkhissam,  tam  ekamana  nisamehi. 

437.  "Nagaramhi  erakacche  [erakakacche  (sya.  ka.)],  suvannakaro  aham  pahutadhano; 
Yobbanamadena  matto  so,  paradaram  aseviham. 

438.  "Soham  tato  cavitva,  nirayamhi  apaccisam  ciram; 
Pakko  tato  ca  utthahitva,  makkatiya  kucchimokkamim. 

439.  "Sattahajatakam  mam,  mahakapi  yuthapo  nillacchesi; 
Tassetam  kammaphalam,  yathapi  gantvana  paradaram. 

440.  "Soham  tato  cavitva,  kalam  karitva  sindhavararlne; 
Kanaya  ca  khanjaya  ca,  elakiya  kucchimokkamim. 

441.  "Dvadasa  vassani  aham,  nillacchito  darake  parivahitva; 
Kiminavatto  akallo,  yathapi  gantvana  paradaram. 

442.  "Soham  tato  cavitva,  govanijakassa  gaviya  jato; 
Vaccho  lakhatambo,  nillacchito  dvadase  mase. 

443.  "Vodhuna  [te  puna  (sya.  ka.),  vodhuna  (ka.  attha.)]  nangalamaham,  sakatanca  dharayami; 
Andhovatto  akallo,  yathapi  gantvana  paradaram. 

444.  "Soham  tato  cavitva,  vithiya  dasiya  ghare  jato; 
Neva  mahila  na  puriso,  yathapi  gantvana  paradaram. 

445.  "Timsativassamhi  mato,  sakatikakulamhi  darikajata; 

Kapanamhi  appabhoge,  dhanika  [anika  (attha.),  tamsamvannanayampi  atthayutti  gavesitabba] 
purisapatabahulamhi. 

446.  "Tarn  mam  tato  satthavaho,  ussannaya  vipulaya  vaddhiya; 
Okaddhati  vilapantim,  acchinditva  kulagharasma. 

447.  ' '  Atha  solasame  vasse,  disva  mam  pattayobbanam  kannam; 
Orundhatassa  putto,  giridaso  nama  namena. 

448.  '  'Tassapi  anna  bhariya,  sllavatl  gunavati  yasavati  ca; 

Anuratta  [anuvatta  (ka.)]  bhattaram,  tassaham  [tassa  tam  (?)]  viddesanamakasim. 

449.  "Tassetam  kammaphalam,  yam  mam  apaklritiina  gacchanti; 
Dasiva  upatthahantim,  tassapi  anto  kato  maya'  'ti. 

. . .  IsidasT  then. . . . 

CattalTsanipato  nitthito. 

16.  Mahanipato 

1.  Sumedhatherigatha 

450.  Mantavatiya  nagare,  ranno  koncassa  aggamahesiya; 
DhTta  asim  sumedha,  pasadita  sasanakarehi. 

451.  Sllavatl  cittakatha,  bahussuta  buddhasasane  vinlta; 
Matapitaro  upagamma,  bhanati  "ubhayo  nisametha. 

452.  "Nibbanabhirataham,  asassatam  bhavagatam  yadipi  dibbam; 

Kimahgam  pana  [kimahga  pana  (si.  sya.),  kim  pana  (?)]  tuccha  kama,  appassada  bahuvighata. 

453.  "Kama  katuka  asTvistipama,  yesu  mucchita  bala; 

Te  digharattam  niraye,  samappita  hannante  dukkhita  [haniiare  dukhita  (?)]. 

454.  "Socanti  papakamma,  vinipate  papavaddhino  sada; 
Kayena  ca  vacaya  ca,  manasa  ca  asamvuta  bala. 

455.  "Bala  te  duppanna,  acetana  dukkhasamudayoruddha; 
Desante  ajananta,  na  bujjhare  ariyasaccani. 

456.  "Saccani  amma  buddhavaradesitani,  te  bahutara  ajananta  ye; 
Abhinandanti  bhavagatam,  pihenti  devesu  upapattim. 

457.  "Devesupi  upapatti,  asassata  bhavagate  aniccamhi; 
Na  ca  santasanti  bala,  punappunam  jayitabbassa. 

458.  "Cattaro  vinipata,  duve  [dve  (sabbattha)]  ca  gatiyo  kathanci  labbhanti; 
Na  ca  vinipatagatanam,  pabbajja  atthi  nirayesu. 

459.  "Anujanatha  mam  ubhayo,  pabbajitum  dasabalassa  pavacane; 
Appossukka  ghatissam,  jatimaranappahanaya. 

460.  "Kim  bhavagate  [bhavagatena  (sya.)]  abhinanditena,  kayakalina  asarena; 
Bhavatanhaya  nirodha,  anujanatha  pabbajissami. 

461.  "Buddhanam  uppado  vivajjito,  akkhano  khano  laddho; 
Silani  brahmacariyam,  yavajivam  na  duseyyam". 

462.  Evam  bhanati  sumedha,  matapitaro  "na  tava  aharam; 

Aharissam  [ahariyami  (si.),  aharisam  (?)]  gahattha,  maranavasam  gatava  hessami". 

463.  Mata  dukkhita  rodati  pita  ca,  assa  sabbaso  samabhihato; 
Ghatenti  sannapetum,  pasadatale  chamapatitam. 

464.  "Utthehi  puttaka  kim  socitena,  dinnasi  varanavatimhi; 

Raja  anlkaratto  [anlkadatto  (si.  sya.)],  abhimpo  tassa  tvam  dinna. 

465.  "AggamahesT  bhavissasi,  anikarattassa  rajino  bhariya; 
Silani  brahmacariyam,  pabbajja  dukkara  puttaka. 

466.  "Rajje  anadhanamissariyam,  bhoga  sukha  daharikasi; 
Bhunjahi  kamabhoge,  vareyyam  hotu  te  putta". 

467.  Atha  ne  bhanati  sumedha,  "ma  edisikani  bhavagatamasaram; 
Pabbajja  va  hohiti,  maranam  va  me  na  ceva  vareyyam. 

468.  "Kimiva  putikayamasucim,  savanagandham  bhayanakam  kunapam; 
Abhisamviseyyam  bhastam,  asakim  paggharitam  asucipunnam. 

469.  "Kimiva  taham  janantT,  vikulakam  mamsasonitupalittam; 
Kimikulalayam  sakunabhattam,  kalevaram  kissa  diyyati. 

470.  "Nibbuyhati  susanam,  aciram  kayo  apetavinnano; 

Chuddho  [chaddito  (sya.),  chuttho  (ka.)]  kalihgaram  viya,  jigucchamanehi  natlhi. 

471.  "Chuddhuna  [chadduna  (sya.),  chutthuna  (ka.)]  nam  susane,  parabhattam  nhayanti  [nhayare 
(?)]  jigucchanta; 

Niyaka  matapitaro,  kim  pana  sadharana  janata. 

472.  "Ajjhosita  asare,  kalevare  atthinharusahghate; 

Khelassuccarassava,  paripunne  [khelassuccarapassavaparipunne  (si.)]  putikayamhi. 

473.  "Yo  nam  vinibbhujitva,  abbhantaramassa  bahiram  kayira; 
Gandhassa  asahamana,  sakapi  mata  jiguccheyya. 

474.  "Khandhadhatuayatanam,  sankhatam  jatimulakam  dukkham; 
Yoniso  anuvicinanti,  vareyyam  kissa  iccheyyam. 

475.  "Divase  divase  tisatti,  satani  navanava  pateyyum  kayamhi; 
Vassasatampi  ca  ghato,  seyyo  dukkhassa  cevam  khayo. 

476.  "Ajjhupagacche  ghatam,  yo  viftnayevam  satthuno  vacanam; 
'Dlgho  tesam  [vo  (ka.)]  samsaro,  punappunam  hafinamananam'. 

477.  "Devesu  manussesu  ca,  tiracchanayoniya  asurakaye; 
Petesu  ca  nirayesu  ca,  aparimita  dissare  ghata. 

478.  "Ghata  nirayesu  bahu,  vinipatagatassa  piliyamanassa  [kilissamanassa  (sya.  ka.)]; 
Devesupi  attanam,  nibbanasukha  param  natthi. 

479.  "Patta  te  nibbanam,  ye  yutta  dasabalassa  pavacane; 
Appossukka  ghatenti,  jatimaranappahanaya. 

480.  "Ajjeva  tatabhinikkhamissam,  bhogehi  kim  asarehi; 
Nibbinna  me  kama,  vantasama  talavatthukata' ' . 

481.  Sa  cevam  bhanati  pitaramanlkaratto  ca  yassa  sa  dinna; 
Upayasi  varanavate,  vareyyamupatthite  kale. 

482.  Atha  asitanicitamuduke,  kese  khaggena  chindiya  sumedha; 

Pasadam  pidahitva  [pidhetva  (si.  sya.),  pidhitva  (ka.)],  pathamajjhanam  samapajji. 

483.  Sa  ca  tahim  samapanna,  amkaratto  ca  agato  nagaram; 

Pasade  ca  [pasadeva  (si.  sya.)]  sumedha,  aniccasannam  [aniccasahha  (sabbattha)]  subhaveti. 

484.  Sa  ca  manasi  karoti,  amkaratto  ca  aruhl  turitam; 
Manikanakabhusitahgo,  katanjallyacati  sumedham. 

485.  "Rajje  anadhanamissariyam,  bhoga  sukha  daharikasi; 
Bhunjahi  kamabhoge,  kamasukha  dullabha  loke. 

486.  "Nissattham  te  rajjam,  bhoge  bhunjassu  dehi  danani; 

Ma  dummana  ahosi,  matapitaro  te  dukkhita"  [matapitaro  ca  te  dukhita  (?)]. 

487.  Tarn  tarn  bhanati  sumedha,  karnehi  anatthika  vigatamoha; 
"Ma  kame  abhinandi,  kamesvadinavam  passa. 

488.  "Catuddlpo  raja  mandhata,  asi  kamabhogina  maggo; 
Atitto  kalahkato,  na  cassa  paripurita  iccha. 

489.  "Satta  ratanani  vasseyya,  vutthima  dasadisa  samantena; 
Na  catthi  titti  kamanam,  atittava  maranti  nara. 

490.  "Asisunupama  kama,  kama  sappasiropama; 

Ukkopama  anudahanti,  atthikahkala  [kahkhala  (si.)]  sannibha. 

491.  '  'Anicca  addhuva  kama,  bahudukkha  mahavisa; 
Ayogulova  santatto,  aghamula  dukhapphala. 

492.  "Rukkhapphalupama  kama,  mamsapesupama  dukha; 
Supinopama  vancaniya,  kama  yacitakupama. 

493.  "Sattisulupama  kama,  rogo  gando  agham  nigham; 
Angarakasusadisa,  aghamulam  bhayam  vadho. 

494.  '  'Evam  bahudukkha  kama,  akkhata  antarayika; 
Gacchatha  na  me  bhagavate,  vissaso  atthi  attano. 

495.  "Kim  mama  paro  karissati,  attano  sisamhi  dayhamanamhi; 
Anubandhe  jaramarane,  tassa  ghataya  ghatitabbam". 

496.  Dvaram  apapuritvanaham  [avapuritvaham  (si.)],  matapitaro  amkarattanca; 
Disvana  chamam  nisinne,  rodante  idamavocam. 

497.  "DTgho  balanam  samsaro,  punappunanca  rodatam; 
Anamatagge  pitu  marane,  bhatu  vadhe  attano  ca  vadhe. 

498.  "Assu  thannam  rudhiram,  samsaram  anamataggato  saratha; 
Sattanam  samsaratam,  sarahi  atthinanca  sannicayam. 

499.  "Sara  caturodadhl  [sarassu  caturo  udadhl  (?)],  upanlte  assuthannarudhiramhi; 
Sara  ekakappamatthinam,  sancayam  vipulena  samam. 

500.  "Anamatagge  samsarato,  mahim  [mahamahim  (?)]  jambudrpamupanitam; 
Kolatthimattagulika,  mata  matusveva  nappahonti. 

501.  "Tinakatthasakhapalasam  [sara  tinakatthasakhapalasam  (si.)],  upanTtam  anamataggato  sara; 
Caturahgulika  ghatika,  pitupitusveva  nappahonti. 

502.  "Sara  kanakacchapam  pubbasamudde,  aparato  ca  yugachiddam; 
Siram  [sara  (si.)]  tassa  ca  patimukkam,  manussalabhamhi  opammam. 

503.  "Sara  rupam  phenapindopamassa,  kayakalino  asarassa; 
Khandhe  passa  anicce,  sarahi  niraye  bahuvighate. 

504.  "Sara  katasim  vaddhente,  punappunam  tasu  tasu  jatisu; 
Sara  kumbhilabhayani  ca,  sarahi  cattari  saccani. 

505.  "Amatamhi  vijjamane,  kim  tava  pancakatukena  pltena; 
Sabba  hi  kamaratiyo,  katukatara  pancakatukena. 

506.  "Amatamhi  vijjamane,  kim  tava  kamehi  ye  parilaha  [saparilaha  (si.  attha.)]; 
Sabba  hi  kamaratiyo,  jalita  kuthita  kampita  santapita. 

507.  ' '  Asapattamhi  samane,  kim  tava  kamehi  ye  bahusapatta; 
Rajaggicoraudakappiyehi,  sadharana  kama  bahusapatta. 

508.  "Mokkhamhi  vijjamane,  kim  tava  kamehi  yesu  vadhabandho; 
Kamesu  hi  asakama,  vadhabandhadukhani  anubhonti. 

509.  "Adipita  tinukka,  ganhantam  dahanti  neva  muncantam; 
Ukkopama  hi  kama,  dahanti  ye  te  na  muncanti. 

510.  "Ma  appakassa  hetu,  kamasukhassa  vipulam  jahi  sukham; 
Ma  puthulomova  balisam,  gilitva  paccha  vihannasi. 

511.  "Kamam  kamesu  damassu,  tava  sunakhova  sahkhalabaddho; 
Kahinti  khu  tam  kama,  chata  sunakhamva  candala. 

512.  "Aparimitanca  dukkham,  bahiini  ca  cittadomanassani; 
Anubhohisi  kamayutto,  patinissaja  [patinissara  (si.)]  addhuve  kame. 

513.  "Ajaramhi  vijjamane,  kim  tava  kamehi  [yesu  jaraya  ca;  maranabyadhihi  gahita  (?)]  yesu  jara; 
Maranabyadhigahita  [yesu  jaraya  ca;  maranabyadhihi  gahita  (?)],  sabba  sabbattha  jatiyo. 

514.  "Idamajaramidamamaram  [idam  ajaram  idam  amaram  (?)],  idamajaramaram  padamasokam; 
Asapattamasambadham,  akhalitamabhayam  nirupatapam. 

515.  "Adhigatamidam  bahvihi,  amatam  ajjapi  ca  labhanlyamidam; 
Yo  yoniso  payunjati,  na  ca  sakka  aghatamanena" . 

516.  Evam  bhanati  sumedha,  sahkharagate  ratim  alabhamana; 
AnunentI  anikarattam,  kese  ca  chamam  khipi  sumedha. 

517.  Utthaya  anikaratto,  panjaliko  yacitassa  pitaram  so; 
"Vissajjetha  sumedham,  pabbajitum  vimokkhasaccadassa" . 

518.  Vissajjita  matapituhi,  pabbaji  sokabhayabhita; 

Cha  abhinna  sacchikata,  aggaphalam  sikkhamanaya. 

519.  Acchariyamabbhutam  tam,  nibbanam  asi  rajakannaya; 
Pubbenivasacaritam,  yatha  byakari  pacchime  kale. 

520.  "Bhagavati  konagamane,  sahgharamamhi  navanivesamhi; 
Sakhiyo  tisso  janiyo,  viharadanam  adasimha. 

521.  "Dasakkhattum  satakkhattum,  dasasatakkhattum  satani  ca  satakkhattum; 
Devesu  uppajjimha,  ko  pana  vado  manussesu. 

522.  "Devesu  mahiddhika  ahumha,  manusakamhi  ko  pana  vado; 
Sattaratanassa  mahesl,  itthiratanam  aham  asim. 

523.  "So  hetu  so  pabhavo,  tam  mulam  sava  sasane  khantT; 
Tam  pathamasamodhanam,  tam  dhammarataya  nibbanam' ' . 

524.  Evam  karonti  ye  saddahanti,  vacanam  anomapannassa; 
Nibbindanti  bhavagate,  nibbinditva  virajjantlti. 

Ittham  sudam  sumedha  then  gathayo  abhasitthati. 

Mahanipato  nitthito. 
Samatta  therigathayo. 

Gathasatani  cattari,  aslti  puna  cuddasa  [gathasankhya  idha  anukkamanikagananavasena 
pakata]; 

Theriyekuttarasata  [thenyekuttarachasata  (?)  timsamattapi  pancasatamattapi  theriyo  ekato 
agata  manasikatabba],  sabba  ta  asavakkhayati. 

TherTgathapali  nitthita. 

